[{"text_idx": "#000000", "text": "Sven Gru\u0308nbergi albumil \u201cHingus\u201d, varajasel elektroonilisel muusikal ja filmimuusikal po\u0303hinev kontsert on nu\u0308u\u0308dseks toimunud nii Tartus Vanemuises kui Tallinnas Estonias ning ees seisab ettekanne Pa\u0308rnu Kunstina\u0308dalal kuumal rannaliival 18. juulil. Allja\u0308rgnevalt ra\u0308a\u0308gib ta, millised tunded teda selle ko\u0303igega seoses valdavad ning kuidas u\u0308ldse muusika ja kunst kokku ko\u0303lavad."}, {"text_idx": "#000002", "text": "Pisike paus ja siis saab kontserdit kuulda ka Pa\u0308rnu Kunstina\u0308dala avalo\u0308o\u0308gina rannahoone seenro\u0303dul. Selline vabas o\u0303hus toimumiskoht on nii akustiliselt kui atmosfa\u0308a\u0308ri poolest kontsertsaalidest hoopis erinev. Millised lisanoote see sinu muusikale vo\u0303iks lisada?"}, {"text_idx": "#000004", "text": "Kontsert ko\u0303lab Taavi Kerikma\u0308e ja Elektroonilise Muusika Seltsi Ansambli esituses, mille ettevalmistamist on nimetatud ka \u201cGru\u0308nbergi koodi lahtimurdmiseks\u201d, sest \u201cHinguse\u201d muusika ei ole noodistatud. Selgita palun, mida see tehniliselt ta\u0308pselt ta\u0308hendab!"}, {"text_idx": "#000005", "text": "Eks ole see \u201cGru\u0308nbergi koodi lahtimurdmine\u201d pigem va\u0308rvikas kujund kui tegelikkus. Keegi ei murra kusagil mingit koodi. Seda koodi ehk muusikat taasesitatakse ja selleks, et kuus esitajat saaksid seda kontserdil teha, tuli see noodistada. Varem polnud mul endal noote vaja, kuna ma\u0308ngisin ko\u0303ik partiid ise ja ma ei arvanud, et seda u\u0308leu\u0308ldse kunagi-keegi-kusagil taasesitada saaks, sest see tundus tehniliselt ta\u0308iesti vo\u0303imatu olevat. Aga nagu na\u0308ha, ajad ja asjaolud muutuvad. Muidugi olin skeptiline, et Taavi kipub liig uljalt o\u0303hukesele ja\u0308a\u0308le, kuid pean ausalt u\u0308tlema, et tulemus u\u0308letas kaugelt ootused."}, {"text_idx": "#000006", "text": "Mainisid varem, et kui \u201cHingus\u201d 40 aastat tagasi albumina ilmus, oli selle heli kohutav, sest see vinu\u0308u\u0308l, mida no\u0303ukogude impeerium odava raha eest ka\u0308tte sai, ei kannatanud kriitikat. Kas seda vo\u0303ib vo\u0303tta oma ajastu ma\u0308rgina, omamoodi nostalgilise eripa\u0308rana?"}, {"text_idx": "#000010", "text": "\u201cMessi\u201d kontsert. 1975. Foto: Heino Mikiver"}, {"text_idx": "#000011", "text": "Muusika ja kunsti u\u0308hendamine on sinu jaoks olnud taotluslik, sinu albumite plaadikujundusi on loonud ka Leonhard Lapin ning Kaarel Kurismaa teosed on olnud osa sinu kontserditest ja filmidest. Ra\u0308a\u0308gi palun mo\u0303ni lugu ka nende autoritega seoses!"}, {"text_idx": "#000012", "text": "Jah, Kaarel Kurismaaga oleme vist ko\u0303ige enam koosto\u0308o\u0308d teinud. Kui alustasin oma ba\u0308ndiga \u201cMess\u201d, liitus ta meie tegemistega, ka\u0308is tihti proovides ja olime u\u0308leu\u0308ldse head so\u0303brad ka muul ajal. Huvitav fakt on seegi, et kuigi tema objekte ametlik punaseltskond kunstiks ei pidanudki ja seeto\u0303ttu neid na\u0308itustele ei lasted, olid \u201cMessi\u201d kontserdid u\u0308htlasi ka Kaarli kunsti va\u0308ljapanekuteks-na\u0308itusteks, mida na\u0308gi paari tunni jooksul kuni 1000-inimeseline sihtgrupp \u2013 tudengid, kultuuriinimesed. Ja Kurismaa kunst ei olnud seal mitte no\u0308 ba\u0308ndi taustaks, vaid tegemist oli ikkagi muusika ja kunsti su\u0308mbioosiga. Tema oli ka see inimene, kes viis vo\u0303i vahendas mind 1977. aastal filmimaailma, kus meie esimeseks koosto\u0308o\u0308 filmiks oli \u201cLiigub?, liigub!\u201d, siis \u201cLinalakk ja Rosalind\u201d, \u201cKlaabu\u201d ning uuesti kohtusime juba filmis \u201cHukkunud Alpinisti hotell\u201d, kus kujunduses on mitmel pool na\u0308ha neid objekte, mis olid laval juba \u201cMessi\u201d kontsertidel."}, {"text_idx": "#000013", "text": "Leonhard Lapiniga oleme peale \u201cOM\u201d plaadiu\u0308mbrise koos teinud veel lavastuse \u201cMultiplitseerit inimene\u201d tollases Noorsooteatris ehk ta\u0308nases Linnateatris, kus kaaslavastajaks oli ka To\u0303nu Virve. Lapini kujundusega \u2013 uhke arhitektooniline objekt, millel minu pillid \u2013 sai tehtud Moskva Kesktelevisioonile ka saade minu muusikast, mille pealkiri oli \u201cTallinna pildid\u201d. Va\u0308ga meeldiv oli kunagine koosto\u0308o\u0308 ka Siim-Tanel Annusega, kes tellis minult muusika oma performance\u2019ile, mille ta esitas vist lausa esimese eesti kunstnikuna Veneetsia Biennaalil. Aga u\u0308leu\u0308ldse suhtlesin varasematel aegadel va\u0308ga tihedalt just mitte niivo\u0303rd muusikute kui kunstnikega: Tiit Pa\u0308a\u0308suke, Lemming Nagel, Ju\u0308ri Arrak, Mare Vint, Raul Meel, Marje Taska, Aili Vint ja veel paljud teised. Ka\u0308isime ku\u0308las ka Moskva underground seltskonnal, kus sai kohtutud ka na\u0308iteks Ilja Kabakovi ja mitmete teistega."}, {"text_idx": "#000014", "text": "Lisaks sellele, et Siim-Tanel Annus on Veneetsia Biennaalil osaledes kaasanud sinu loomingut, on ta korraldanud happening\u2019e ka omaenda aias. Ka Pa\u0308rnu Kunstina\u0308dala kavas on happening\u2019e ja performance\u2019id. Mida loodad kunstina\u0308dalal ise kohata ja kogeda?"}, {"text_idx": "#000015", "text": "Eks na\u0308is, ootan huviga. Aga jah, Siim-Taneli performance\u2019id on olnud alati huvitavad ja ootamatud, mitte nii, et jookseme alasti, teeme ko\u0303lekoledat ha\u0308a\u0308lt ja s\u030cokeerime inimesi. Alati on seal olnud mingi iva, kandev idee ja dramaturgiliselt nutikas u\u0308lesehitus. Seega \u2013 vaatama, kuulama ja ootan va\u0308ge ta\u0308is arukaid etteasteid!"}, {"text_idx": "#000018", "text": "Mauri Gross: Kunst on ku\u0308ll to\u0303sine asi, aga eks vo\u0303ib ma\u0308ngida ka ja ma\u0308ngul ei ole piire!"}, {"text_idx": "#000020", "text": "AkzoNobeli kunstipreemia pa\u0308lvis Ludmilla Siim"}]